Шмат уражанняў пакінуў і адпачынак у лагеры камсамольскага актыву ў югаслаўскім горадзе Ровень, што на беразе Адрыятычнага мора. Столькі было сустрэч, знаёмстваў з моладдзю з розных краін. Такое не забываецца. Адметна, што маладыя людзі з розных куткоў свету былі добразычлівыя, вясёлыя, на дыскатэках вучылі нас, беларусачак, сваім танцам, а мы расказвалі пра свае традыцыі, развучвалі з імі беларускія шлягеры. Мы з жалем развітваліся, абменьваліся адрасамі.